Όχι,.. κύριε Τζόνσον

Το Όχι,.. κύριε Τζόνσον είναι ελληνική κωμική ταινία του 1965, σε παραγωγή Τζέιμς Πάρις και σε σενάριο και σκηνοθεσία Γρηγόρη Γρηγορίου.

 Πλοκή 
Ο Τζον Τζόνσον, αντιπρόσωπος μιας αμερικανικής εταιρείας που εμπορεύεται φρούτα, προσπαθεί να προωθήσει στην Ελλάδα ένα χυμό ντομάτας με την ονομασία "Κόκκινο Άλογο". Στο ξενοδοχείο όπου μένει, πέφτει θύμα ενός ψευτοκαθηγητή εντομολόγου, ο οποίος του νοικιάζει ένα παραθαλάσσιο σπίτι που δεν είναι δικό του. Για τη διαφήμιση του προϊόντος χρησιμοποιεί μια γνωστή τραγουδίστρια που τυχαίνει να είναι συγγενής με τον Θανάση, υπάλληλο του γραφείου εισαγωγών και βασικό συνεργάτη του. 

Ο Τζόνσον ερωτεύεται την τραγουδίστρια και όταν αποτυγχάνει το εγχείρημά του, επιλέγει να μείνει μόνιμα στην Ελλάδα και να ασχοληθεί με τις εξαγωγές κρασιών και ρετσίνας στην Αμερική.

 Ηθοποιοί 
Στη ταινία συμμετέχουν οι εξής ηθοποιοί :
+ΗθοποιόςΡόλοςΒούλα ΖουμπουλάκηΕλένηΠάρις ΑλεξάντερΤζον ΤζόνσονΤζιλ Αλεξάντερβοηθός προέδρουΤίτος ΒανδήςΤίτοςΝίκος ΡίζοςΘανάσηςΔέσπω Διαμαντίδουπρόεδρος εταιρείαςΚώστας Χατζηχρήστοςεπαρχιώτης αγοραστήςΕλένη Ανουσάκηφίλη του ΠάπιαΜηνάς ΧρηστίδηςΝικόλας ΣκευοφύλαξΜέλπω ΖαρόκωσταΌλγα ΚαραμάνταΜαρία ΚωνσταντάρουΝόταΑνέστης ΒλάχοςΑλέκοςΓιώργος ΟικονόμουΜανώληςΚώστας ΦυσσούνΓιώργηςΛάκης ΣκέλλαςΛόλοςΝίκος Δεογένηςκύριος ΚανελίδηςΠάνος ΝικολακόπουλοςΠάπιαςΚώστας Βουτσάςαγενής οδηγόςΓιώργος Νέζοςφίλος του ΘανάσηΘόδωρος Κεφαλόπουλοςφίλος του ΘανάσηΝάσος ΚατακουζηνόςτσιράκιΔημήτρης Καρυστινόςτσιράκι

Παραγωγή
Το σενάριο της ταινίας έγραψε ο Μιχάλης Γρηγορίου και την παραγωγή έκανε ο Τζέιμς Πάρις. Η μουσική είναι του Γιάννη Μαρκόπουλου και η φωτογραφία του Αριστείδη Καρύδη-Φουκς, ο οποίος έκανε και το μοντάζ της ταινίας. Τα σκηνικά είναι του Τάσου Ζωγράφου.

Στο πλαίσιο του ρόλου της, η Βούλα Ζουμπουλάκη ερμηνεύει τα τραγούδια «Παλικάρια», «Τι να πω και τι να κάνω» και «Στα μάτια σου γεννήθηκα» του Γιάννη Μαρκόπουλου, τα οποία όμως δεν πέρασαν στη δισκογραφία.
Κυκλοφορία

Η ταινία στην πρώτη κινηματογραφική προβολή έκοψε 91.704 εισιτήρια και έλαβε την 56η θέση σε σύνολο 101 ταινιών.Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991, σελ.280 
Διακρίσεις

Απέσπασε το Βραβείο Σεναρίου στο 6ο Φεστιβάλ Κινηματογράφου Θεσσαλονίκης το 1965 και το Βραβείο Σκηνοθεσίας στα κρατικά βραβεία.

Παραπομπές

Βιβλιογραφία
Γρηγόρης Γρηγορίου, εκδ. Αιγόκερως, Αθήνα, 1996, σελ. 136-137
Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991

 Εξωτερικοί σύνδεσμοι 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1965
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες με μουσική σύνθεση Γιάννη Μαρκόπουλου
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Τζέιμς Πάρις
Κατηγορία:Βραβείο Καλύτερης Ταινίας στο Φεστιβάλ Κινηματογράφου Θεσσαλονίκης
Κατηγορία:Ελληνικές ασπρόμαυρες ταινίες